**KATOLIČKA OSNOVNA ŠKOLA**

 **U POŽEGI**

*Ulica pape Ivana Pavla II. 6, 34 000 POŽEGA*

Tel.; 034/312-065, 312-060, Fax; 312-059

www: kospz.hr, e-mail: kos@kospz.hr

Klasa: 112-01/21-02/1

Ur. broj: 2177/1-6-01/1-21-1

Požega, 21. siječnja 2021.

Na temelju članka 107. Zakona o odgoju i obrazovanju u osnovnoj i srednjoj školi („NN“, br. 87/08., 86/09., 92/10., 105/10. - ispr., 90/11., 5/12., 16/12., 86/12., 94/13., 152/14., 7/17., 68/18., 98/19.), članka 8. Pravilnika o radu, ravnatelj Katoličke osnovne škole u Požegi, raspisuje:

**NATJEČAJ**

**za zasnivanje radnog odnosa**

1. učitelj razredne nastave
	* 1 izvršitelj/ica, na određeno puno radno vrijeme, 40 sati ukupnog tjednog radnog vremena,

(zamjena)

1. spremačica
	* 1 izvršitelj/ica, na određeno puno radno vrijeme, 40 sati ukupnog tjednog radnog vremena,

(zamjena), uvjeti: niža stručna sprema, završena osnovna škola

1. kuhar
	* 1 izvršitelj/ica, na neodređeno puno radno vrijeme, 40 sati ukupnog tjednog radnog vremena,

uvjeti: završena srednja ugostiteljska škola – program kuhar i tečaj higijenskog minimuma.

Na natječaj se mogu prijaviti osobe oba spola (Narodne novine, broj 82/08. i 69/17.).

*Uvjeti*: prema članku 105. i 106. Zakonu o odgoju i obrazovanju u osnovnoj i srednjoj školi i Pravilniku o odgovarajućoj vrsti obrazovanja učitelja i stručnih suradnika u osnovnoj školi te odredbama Ugovora o Katoličkim osnovnim i srednjim školama sklopljenim između Vlade RH i HBK.

*Uz vlastoručnu potpisanu zamolbu s podacima treba priložiti*:

* životopis,
* presliku diplome/svjedodžbe odnosno dokaza o stručnoj spremi,
* presliku domovnice odnosno dokaza o državljanstvu,
* dokaz o radnom stažu (*Potvrda HZMO/Elektronski zapis o podacima evidentiranim u matičnoj evidenciji Zavoda, ne stariji od dana objave natječaja*),
* uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa (ne starije od dana objave natječaja).

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj: 78/93., 29/94., 162/98., 16/07., 75/09., 120/16.)

Kandidati koji se pozivaju na prednost pri zapošljavanju prema posebnom zakonu, dužni su u prijavi na natječaj pozvati se na to pravo i uz prijavu priložiti dokaze o ispunjavanju uvjeta iz natječaja te sve ostale dokaze kojima dokazuju prednost pri zapošljavanju prema posebnom zakonu.

Kandidati koji se pozivaju na pravo prednosti temeljem članka 102. stavak 1. - 3. Zakona o hrvatskim braniteljima iz Domovinskog rata i članovima njihovih obitelji („NN“ br. 121/17.) dužni su uz prijavu priložiti dokaze o ispunjavanju uvjeta iz natječaja te priložiti odgovarajuće dokaze kojima dokazuju ostvarivanje prava prednosti pri zapošljavanju, a koji su sadržani u članku 103. stavak 1. Zakona o hrvatskim braniteljima iz Domovinskog rata i članovima njihovih obitelji („NN“ br. 121/17.).

Popis dokaza potrebnih za ostvarivanje prava prednosti pri zapošljavanju temeljem članka 102. stavak 1.- 3. Zakona o hrvatskim braniteljima iz Domovinskog rata i članovima njihovih obitelji („NN“ br. 121./17.) navedeni su i nalaze se na stranici Ministarstva hrvatskih branitelja, poveznica:

<https://branitelji.gov.hr/zaposljavanje-843/843>

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjavaju uvjete natječaja mogu biti pozvani na prethodnu provjeru znanja za obavljanje poslova radnog mjesta na koje se primaju-pisanu provjeru i/ili razgovor/intervju prema odredbama Pravilnika o načinu i postupku zapošljavanja u Katoličkoj osnovnoj školi u Požegi objavljenom na službenoj stranici Škole **(**[**www: kospz.hr**](http://www.os-katolicka-pz.skole.hr)**).**

O terminu testiranja (najmanje 3 dana prije održavanja) i rezultatima natječaja kandidati će biti obaviješteni putem službene stranice Katoličke osnovne škole u Požegi ([**www: kospz.hr**](http://www.os-katolicka-pz.skole.hr)**).** Dan objave na službenoj stranici Škole smatra se danom prijema obavijesti/poziva/odluke.

Kandidati koji ne pristupe navedenim provjerama smatrat će se da su odustali od prijave na natječaj. Kandidati koji dođu nakon početka testiranja neće moći pristupiti testiranju.

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

*Rok za prijavu* je **osam (8)** **dana** od dana objave na službenoj stranici i oglasnoj ploči Hrvatskog zavoda za zapošljavanje, te službenoj stranici i oglasnoj ploči školske ustanove.

Nepotpune i nepravodobne prijave neće se razmatrati.

Priloženu natječajnu dokumentaciju ne vraćamo.

Prijave s dokazima o ispunjavanju uvjeta natječaja dostavljaju se neposredno ili poštom na adresu:

***Katolička osnovna škola u Požegi, Ulica pape Ivana Pavla II. 6, 34 000 Požega***

*s naznakom – «****za natječaj i brojem radnog mjesta****».*

Ravnatelj:

 Frano Barišić, prof.